พิษเศรษฐกิจป่วน นำเข้าน้ำมันวูบ
ผู้สื่อข่าวรายงานจากกรมธุรกิจพลังงาน (ธพ.) ว่า ปริมาณการนำเข้า น้ำมันดิบ 9 เดือนแรก (ม.ค.-ก.ย.) ของปีนี้ ประเทศไทยมีการนำเข้าน้ำมันอยู่ที่ 34,712 ล้านลิตร เฉลี่ยวันละ 127.1 ล้านลิตร หรือ 799,776 บาร์เรลต่อวัน เป็นการนำเข้ามาจากแหล่งตะวันออกกลาง 23,083 ล้านลิตร หรือ 66.5% ตะวันออกไกล 3,033 ล้านลิตร หรือ 8.7% และแหล่งอื่นๆ 8,596 ล้านลิตร หรือ 24.8% โดยมีมูลค่าการนำเข้ารวม 775,641 ล้านบาท แต่ปรากฏว่าการนำเข้ามีปริมาณลดลงจากช่วงเดียวกันของปีก่อน 2,744 ล้านลิตร คิดเป็น 7.3% มูลค่าการนำเข้า ลดลง 7,647 ล้านบาท คิดเป็น 0.9% เนื่องจากการใช้น้ำมันในประเทศชะลอตัวตามภาวะเศรษฐกิจ รวมถึงราคาน้ำมันตลาดโลกเฉลี่ยปีนี้ลดต่ำลงมา,สำหรับการใช้น้ำมันภายในประเทศ ตั้งแต่เดือน ม.ค.-ก.ย. มีปริมาณ 37,958 ล้านลิตร เฉลี่ยวันละ 139.0 ล้านลิตร หรือ 874,562 บาร์เรล/วัน คิดเป็น 87.9% ของปริมาณน้ำมันสำเร็จรูปที่ผลิตได้ภายในประเทศ ขณะที่การจำหน่ายภายในประเทศก็เพิ่มขึ้นจากช่วงเดียวกันของปีก่อนวันละ 700,000 ลิตร หรือ 0.5% โดยเป็นการเพิ่มขึ้นของกลุ่มน้ำมันเบนซิน กลุ่มน้ำมันดีเซล และก๊าซหุงต้ม โดยเพิ่มขึ้น 2.5%, 0.8% และ 0.1% ตามลำดับ ทั้งนี้ กลุ่มน้ำมันเบนซินในรอบ 9 เดือนแรก มีการจำหน่ายรวม 6,304 ล้านลิตร เพิ่มขึ้นจากช่วงเดียวกันของปีก่อน 2.5% แยกเป็นแก๊สโซฮอล์ 91 จำนวน 2,640 ล้านลิตร เพิ่มขึ้น 6.8% จากช่วงเดียวกันของปีก่อน แก๊สโซฮอล์ 95 อยู่ที่ 2,029 ล้านลิตร ลดลง 12% อี 20 อยู่ที่ 979 ล้านลิตร เพิ่มขึ้น 43.8% อี 85 อยู่ที่ 230 ล้านลิตร เพิ่มขึ้น 156.9% เบนซิน 95 อยู่ที่ 377.54 ล้านลิตร ลดลง 19.4%,นายสิริวุทธิ์ เสียมภักดี นายกสมาคมผู้ค้าและผู้ผลิตเอทานอลไทย กล่าวว่า ขณะนี้ยอดใช้เอทานอลในภาพรวมอยู่ที่ 3.4 ล้านลิตรต่อวัน ถือเป็นปริมาณการใช้ที่เพิ่มขึ้นต่อเนื่อง คาดว่าภายในสิ้นปีนี้มีโอกาสที่การใช้จะแตะ 3.5 ล้านลิตรต่อวัน.
ผู้สื่อข่าวรายงานจากกรมธุรกิจพลังงาน (ธพ.) ว่า ปริมาณการนำเข้า น้ำมันดิบ 9 เดือนแรก (ม.ค.-ก.ย.) ของปีนี้ ประเทศไทยมีการนำเข้าน้ำมันอยู่ที่ 34,712 ล้านลิตร เฉลี่ยวันละ 127.1 ล้านลิตร หรือ 799,776 บาร์เรลต่อวัน
นำเข้า,น้ำมันดิบ,น้ำมัน,ปริมาณการนำเข้า,การใช้น้ำมันภายในประเทศ,สิริวุทธิ์ เสียมภักดี